《拟寄雪平诸兄弟及叔侄辈》
宋代·张埴

八字山前一幅巾，可堪垂白向漂沦。
平生梦寐在诸老，近者传闻失某人。
社日鸡豚新雨泪，秋风鸿雁旧天伦。
所期林下无穷意，护竹培花陆续春。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。